DEDICACIÓ

**Fent de l’atenció a la seva salut el centre del meu interès professional**

Ens felicitem perquè hem rebut 174 respostes en l’enquesta sobre el valor “Dedicació”, agraïm a tots la vostra participació. Us en fem arribar els resultats provisionals.

Totes les conductes han tingut un ampli recolzament, 11 de les 17 conductes tenen un percentatge d’acord superior al 90%. La conducta que ha generat més desacord té un 70,7% de recolzament. Gràcies als comentaris rebuts hem pogut entendre les reticències i acurar-ne el redactat.

En els comentaris generals hem rebut reflexions sobre la totalitat de l’enquesta, sobre la importancia d’extraure els valors i actituds fonamentals en un metge, més enllà del seu context (empresa, públic-privat, urbà-rural,…), i altres comentaris fent propostes de canvi del context per a facilitar que aquestes actituds es puguin dur a terme.

| **El bon MF...** | **Acord** | **Comentaris: nombre i breu descripció** |
| --- | --- | --- |
| ... Prioritza l’atenció dels pacients per damunt de tots els altres objectius i tasques. El temps de consulta és sagrat. | 158  90,8% | 18. La majoria dels comentaris manifesten acord en que la part assistencial és molt important, però no deixen de ser-ho l’activitat docent o formativa, que poden millorar la qualitat de l’assistència. |
| ... Tot i que treballi en un entorn on li demanin tasques complementàries (recerca, docència,…) fa prevaldre la feina asistencial i l’autoaprenentatge per damunt de les altres activitats. | 162  93,1% | 16: Similar a l’anterior: docència, formació i recerca són importants i complementàries a l’assistència. |
| ... La major part del seu temps de treball el dedica a atendre pacients o activitats relacionades o dirigides a millorar la seva atenció (revisar històries, fer informes, auditar la seguretat, consultar casos…) | 169  97,1% | 9: Destaquen alguns elements que poden interferir negativament en la tasca del metge, (burocratització de la consulta, els objectius marcats per l’empresa,...). |
| ... Aprofita el temps de treball i, en les estones sense activitat asistencial, fa activitats dirigides a augmentar el benefici del pacient (revisió de casos, autoformació) | 166  95,4% | 15: Manca temps per a aquestes activitats, es dedica la major part del temps a assistència i la formació i recerca s’han de fer fora de l’horari laboral. |
| ... Dedica a cada pacient el temps que necesita, encara que sigui una consulta no prevista o un pacient no habitual de la seva consulta. | 151  86,8% | 23: L’actuació mèdica serà diferent segons el motiu de consulta. Pot ser necessari ensenyar al pacient a utilitzar correctament els serveis sanitaris. |
| … Es compromet amb els seus pacients, esforçant-se en entendre el seu entorn, la familia i la comunitat a la qual pertany. | 171  98,3% | 5: Comentari sobre la dificultat d’atendre pacients de cultures diferents a la del metge. |
| ... Orienta la relació amb el pacient cap a les seves necessitats pe damunt de prioritats, comoditats o compromisos personals seus o de l’empresa on treballa, si és el cas. | 145  83,3% | 18: Punt controvertit, es posa de relleu en conflicte de lleialtats del metge amb l’empresa i el pacient. Hi ha comentaris que apunten a la manca de control sobre l’agenda i la manca de recursos com un impediment per a la flexibilitat. |
| ... Gestiona la consulta per oferir el màxim de longitudinalitat durant la vida dels pacients, i els acompanya fins al final de la vida. | 170  97,7% | 16: El fet que en l’atenció a un pacient participin altres professionals (més enllà del seu infermer i el seu metge) disminueix la càrrega assistencial però va en detriment la longitudinalitat, i sobretot de l’acompanyament al llarg de la vida. |
| ... És conscient que les necesistats dels pacients en atenció primària són imprevisibles, i és capaç de flexibilitzar el seu horari i la dedicació de temps a l’atenció directa. | 135  77,6% | 27: Comentaris tan de persones que estan d’acord com contràries a aquesta conducta. La major part fan referència a la falta de temps i de recursos. |
| ... Atén els pacients que ho necessiten en el momento que ho necessiten, fent servir tots els mitjans al seu abast per afavorir l’accés als seus serveis (correu electrònic, telèfon, Whatsapp, agenda). | 123  70,7% | 38: Punt més comentat i controvertit. En la major part es qüestiona l’ús del Whatsapp, i en algun dels comentaris s’assenyala la necessitat d’utilitzar mitjans segurs i assegurar la confidencialitat. També la necessitat del metge de conservar la seva intimitat i temps personal. |
| ... És fàcilment accessible per als pacients en situació d’alta gravetat o situació terminal; si no li és possible, s’ocupa de garantir que els metges que l’hauran d’atendre disposen de la información necessària per fer correctament la seva tasca. | 170  97,7% | 4: Acord generalitzat i pocs comentaris sobre aquest tema. |
| ... Si treballa en un entorn on s’espera que atengui a la comunitat, està atent als pacients crònics o complexos que no consulten, perquè també precisen la seva atenció. | 158  90,8% | 16: Comentaris que parlen de la manca de temps, del pacient que decideix no atendre’s i del paper d’infermeria en el control de pacients crònics. |
| ... Coneix les seves mancances de coneixements i habilitats, i hi centra les seves activitats de formació per poder atendre millor els pacients, evitant redundar en allò que li resulta més atractiu o fàcil | 168  96,5% | 11: 82% de comentaris són a favor d’aquesta conducta, la resta apunten a formar-se segons el gust de professional, i a una possible subespecialització (si es treballa dins un equip amb altres metges). |
| ... Col·labora, si s’escau, en l’obligació col·lectiva de fer recerca que té la professió, sempre en temes rellevants per l’atenció als pacients, i orientada a respondre preguntes i dubtes originats en l’activitat assistencial. | 150  86,2% | 13: Manca de temps, 3 comentaris en relació a la manca de coneixements bàsics per a la recerca. |
| ... No permet que la seva dedicació a la docència i/o a la recerca (si la té) interfereixi ni resti temps a l’activitat asistencial. | 141  81% | 26: Un altre punt polèmic. Es proposa un redactat on docència i recerca es puguin conciliar amb l’activitat assistencial. Comentaris sobre la manca de temps. |
| ... Si treballa en equip, s’implica en les activitats de millora dirigides a fer possible la dedicació als pacients. | 171  98,3% | 3: Un altre dels punts que ha generat més acord i menys comentaris. |
| ... Si comparteix la consulta amb un discent perquè és un tutor docent manté la dedicació als pacients i està disponible per als que el sol·liciten. | 165  94,8% | 1 comentari sobre el contingut: valora la importància de l’aprenentatge que té lloc en les consultes. |